Държавен вестник, бр. 50, 2002 г., стр. 47

Б Р О Й  50
Д Ъ Р Ж А В Е Н   В Е С Т Н И К
С Т Р .  47
з) група 80 “Ухапване, ритане и т.н. (от животно
или човек)” (подгрупи 81—89)
Тази група трябва да се използва, когато факторът,
причинил увреждането, е човек, животно или насекомо.
Подгрупа 81 трябва да се използва в случаите, при
които пострадалият е ухапан от човек или животно.
Тази подгрупа 82 трябва да се използва само в случаите,
когато има вредно ужилване от опасни насекоми (оси,
пчели) или от риби, чиито перки или игли са отровни
(морски скорпион, морски дракон). Подгрупа 82 не
трябва да се бърка с подгрупа 52, контакт с пробождащ
материален фактор, където пробождащият предмет е
причинител на увреждането.
МАТЕРИАЛЕН ФАКТОР
Припомняне на определението
Материалният фактор, свързан със специфичното
физическо действие, описва средството, предмета или
инструмента, използван от пострадалия в момента на
злополуката. Ако има няколко материални фактора,
свързани със специфичното физическо действие, тряб-
ва да бъде регистриран този материален фактор, който
е най-тясно свързан със злополуката или увреждането.
Материалният фактор, свързан с отклонението,
описва средството, предмета или инструмента, участ-
ващ в опасното събитие. Ако има няколко материални
фактора, свързани с последното отклонение, трябва да
бъде регистриран този материален фактор, който е най-
близко по време до контакта, причинил увреждането.
Материалният фактор, свързан с начина на увреж-
дане, се отнася за средството, предмета или инструмен-
та, с който пострадалият е влязъл в контакт или чрез
психическо натоварване е предизвикал увреждането.
Ако има няколко материални фактора, свързани със
злополуката, трябва да бъде регистриран този матери-
ален фактор, който е предизвикал най-сериозното ув-
реждане.
Подход
Класификацията материален фактор е само една,
независимо че е свързана с три променливи: специфич-
но физическо действие, отклонение и начин на увреж-
дане.
Възможно е един и същ материален фактор да е
свързан с трите променливи. На практика този матери-
ален фактор може да бъде свързан с една или повече
променливи, а също така на всяка характеристика може
да съответства различен материален фактор.
Основният принцип на тази класификация е, че
пострадалият извършва някакво действие с първия
материален фактор (специфично физическо действие),
вторият материален фактор се свързва с отклонението,
описващо необичайно събитие (отклонение), а третият
материален фактор е причинил увреждането (начин на
увреждане). Трите материални фактора могат да бъдат
различни, еднакви или изобщо да не съществуват. Виж
“Общи бележки за използване на кодовете”.
Описание на двуцифрени кодове
Групи 01, 02 и 03 (сгради, конструкции, съоръжения
и повърхности) се използват главно в случаите, при които
пострадалият пада или се удря.
Групите от 04 до 11 (инструменти и машини) се
използват, когато злополуките са резултат от неиз-
правност на инструментите и машините или когато
уврежданията са причинени директно от тях. Маши-
ните и инструментите освен това са свързани със спе-
цифични физически действия, изискващи тяхното из-
ползване.
Различия между инструменти и машини—
неподвижни и подвижни машини
Инструментът е оръдие на труда, използвано за
обработка на материали и за извършване на дадена
работа. Той може да бъде или да не бъде захранван с
енергия (материални фактори 06—08). Може да се пре-
нася от един човек на ръце или с тялото му, без да е
необходимо да го търкаля или тегли по земята.
Машината е устройство, механизъм, сложен комп-
лекс, предназначен да преобразува енергия, материали
или информация и да изпълнява дадена задача, като по
този начин облекчава и повишава производителността
на човешкия труд. Понятието машина задължително
се свързва с енергия, необходима за нейната работа.
Машините могат да бъдат неподвижни или подвиж-
ни. Неподвижна е машина, която не може да бъде пре-
местена по време на работа (група 10 на материалния
фактор). Подвижните машини (група 09 на материал-
ния фактор) от своя страна могат да бъдат несамоходни
или самоходни. Несамоходните не могат да се пренасят
от един човек на ръце или с тялото му. Това са тези
машини, които могат да бъдат премествани с помощта
на втори човек или с подемно устройство, чрез бутане
(машини за почистване) или чрез теглене (редосеялки,
брани). Самоходни са тези машини, които използват
собствена енергия за придвижване (строителни или
селскостопански машини).
В подгрупи 06.01, 07.01 и 08.01 под израза “рязане с
трион” трябва да се разбира рязане с отделяне на струж-
ки, а за подгрупи 06.02, 07.02 и 08.02 под израза “ряза-
не”—рязане без отделяне на стружки.
Ръчните инструменти за добив на суровини и обра-
ботка на почвата са в подгрупи 06.09 или 07.09 в зави-
симост от това, дали са ръчно задвижвани или механич-
ни. Подгрупа 09.02 (несамоходни или самоходни маши-
ни—за обработка на почвата, селскостопански) включ-
ва разнообразни по големина машини, например ко-
сачки за трева, комбайни, мотокултиватори и едрога-
баритни селскостопански машини.
В подгрупа 07.09 (механични ръчни инструменти за
добив на суровини и обработка на почвата) се включват
бетонокъртачи, които са предназначени за употреба в
строителството.
Всички машини за обработка, преработка и произ-
водство на материалите са в група 10.
Съоръженията за складиране и съхранение, кога-
то са неподвижни, са в подгрупа 11.06, а когато са
подвижни (преносими)—в 11.07. Те могат да бъдат
постоянно отворени, затворени или херметически зат-
ворени. Подгрупа 11.07 се използва  за класифицира-
не на складирани материали, които се съхраняват в
големи количества.
Подгрупа 11.09 обхваща разнообразен амбалаж с
малки и средни размери: малки контейнери, вкл. тези
под налягане, например бутилки за течности или бу-
тилки за сгъстен газ, пожарогасители и др., като всяко
нещо е в единична опаковка. Големи количества (пове-
че бройки) от този разнообразен амбалаж, съхранявани
в складове, се класифицират в подгрупа 14.08.
Групи 12 и 13 се прилагат за превозни средства, а
машините за строителство и селско стопанство са съот-
ветно  в подгрупи 09.01 и 09.02 (машини за добив на
суровини или обработка на земна маса—мини, карие-
ри, строителни обекти; машини за обработка на почва-
та, селскостопански).
Група 14 включва строителни материали и различ-
ни предмети, продукти: подгрупа 14.01 обхваща строи-
телни материали; подгрупа 14.02 обхваща детайли на
машини и детайли на превозни средства; подгрупа 14.03
обхваща механично обработени детайли или изделия
(чрез рязане), машинни инструменти (вкл. парчета и
стружки от тези материални фактори) и подгрупа 14.04
обхваща скрепителни елементи (винтове, нитове, бол-
тове, гвоздеи и др.).
Подгрупа 14.05 включва продукти под формата на
частици, прах, трески, парчета и други отломки. Под-
групи 14.06 и 14.07 обхващат съответно селскостопан-
ски продукти и продукти, използвани в растениевъдст-
вото и животновъдството.
Всички складирани продукти са в подгрупа 14.08
(складирани продукти—вкл. предмети и опаковки в
района на склада). Подгрупа 14.09 се използва за скла-
дирани продукти—на роли, рула, такива като хартия
или кабели.